Gandia trasllada les activitats de Cap d'Any a la plaça Tirant degut a la previsió de pluja
30 desembre 2024

## Gandia trasllada les activitats de Cap d'Any a la plaça Tirant degut a la previsió de pluja30 desembre 2024Última actualització: 02 gener 2025

![](../gestion/img/64dadd95a0f604de4bb26ba2e34ad44cc7622b02a7097702bdb2c64ed33a58d4.jpg)  
  

El departament de Cultura i Fira i festes de l’Ajuntament de Gandia han preparat una sèrie d’activitats perquè tant la ciutadania en general com els turistes que ens visiten aquests dies puguen acomiadar l’any.

La novetat d’aquesta edició està en el fet què, a causa de la previsió de pluja per a la jornada de demà, 31 de desembre, les activitats previstes se celebraran en una gran carpa que s’instal·larà a la plaça Tirant.

  
Així, a partir de les 11.30 hores, els més menuts podran gaudir de les Campanades Infantils, acompanyades de l’espectacle "Macroscopi" a càrrec de Scura Splats. Aquest original esdeveniment portarà els assistents a un món d’insectes gegants, amb personatges com un centpeus, un caragol i una aranya gegant. A més, es repartiran bosses de cotilló i raïm per als xiquets i xiquetes que vulguen participar en aquesta peculiar despedida de l’any.

  
Posteriorment, la música serà la protagonista durant la vesprada amb actuacions en directe. A partir de les 18 hores serà el torn de l’actuació de TKD 90, i a les 19.45 començarà en l’escenari la Covergente Band.

  
Per a finalitzar, i a partir de les 23.55 hores, tots estan convidats a reunir-se per a donar la benvinguda al nou any amb les tradicionals campanades retransmeses en pantalla gegant, seguides d’un espectacle pirotècnic.

Per a culminar la nit, serà el torn de l’Orquestra Titánic, una de les grans orquestres del panorama nacional.